Joachim Boldsen vil i morgen blive præsenteret som ny spiller i den spanske håndboldklub León Ademar. Det skriver Ekstra Bladet i dag.

Dermed vil AaB Håndboldklub blive sorteper. Joachim Boldsen har skrevet kontrakt med AaB for den kommende sæson, men han har mulighed for, at komme ud af kontrakten. Der er angiveligt en klausul, der giver ham mulighed for at skrive kontrakt med en udenlandsk klub.